S-1592/2011

Ár 2011, miðvikudaginn 7. desember, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1592/2011: Ákæruvaldið (A-kvk-nf L-kvk-nf G-kvk-nf) gegn A-kvk-þgf G-kvk-þgf (S-kk-nf K-kk-nf K-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 4. október sl. á hendur ákærðu, A-kvk-þgf G-kvk-þgf, kt. 000000-0000, Tjarnargötu 9, Sandgerði og […] „fyrir eftirtalin þjófnaðarbrot framin á árinu 2010, nema annað sé tekið fram:

I.

Gegn ákærðu báðum:

Miðvikudaginn 24. nóvember, í verslun Bónuss, Faxafeni 14, Reykjavík, stolið vörum, samtals að verðmæti kr. 19.073.

(M. 007-2010-80741)

Miðvikudaginn 8. desember, í verslun IKEA, Kauptúni 4, Garðabæ, stolið heimilisvörum, samtals að verðmæti kr. 36.170.

(M. 007-2010-83943)

II.

Gegn ákærðu A-kvk-þgf:

Fimmtudaginn 30. september, í verslun Elko, Skógarlind 2, Kópavogi, stolið Toshiba Intel core fartölvu, að verðmæti kr. 219.995.

(M. 007-2010-65697)

Mánudaginn 22. nóvember, í verslun Lyfju, Smáralind, Kópavogi, stolið Sothys kremi, að verðmæti kr. 5.039.

(M. 007-2010-77281)

[…]

Teljast brot þessi varða við 244. gr. almennra hegningarlaga nr. 19/1940.

[…]

Þess er krafist að ákærðu verði dæmdar til refsingar og til greiðslu alls sakarkostnaðar.

Einkaréttarkröfur:

Þá gerir S-kk-nf H-kk-nf, f.h. Bónuss, kt. 000000-0000, vegna ákæruliðar I.1, kröfu um að ákærðu A-kvk-þgf G-kvk-þgf, kt. 000000-0000 og […], verði gert að greiða skaðabætur að fjárhæð kr. 19.073, auk vaxta samkvæmt 8. gr. laga um vexti og verðtryggingu nr. 38/2001, frá tjónsdegi sem var 24. nóvember 2010, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

Þá gerir H-kk-nf B-kk-nf, f.h. Byko, kt. 000000-0000, vegna ákæruliðar II.3, kröfu um að ákærðu A-kvk-þgf G-kvk-þgf, kt. 000000-0000, verði gert að greiða skaðabætur að fjárhæð kr. 219.995, auk vaxta samkvæmt 8. gr. laga um vexti og verðtryggingu nr. 38/2001, frá 30. september 2010 til 4. október 2010, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá 4. október 2010 til greiðsludags.

Þáttur H-kvk-ef K-kvk-ef W-x-x, sem var upphaflega saksótt með ákærðu, hefur verið skilinn frá og dæmt um hann sérstaklega.

Málavextir

Ákærða hefur skýlaust játað það brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæðis. Ákærða hefur rofið skilorð 6 mánaða fangelsisdóms frá 7. september 2010 og ber að dæma þann dóm upp og gera ákærðu refsingu í einu lagi. Þykir hún hæfilega ákveðin fangelsi í 8 mánuði. Rétt er, vegna þess sem vitað er um hagi ákærðu, að fresta því að framkvæma refsingu þessa og ákveða að hún falli niður að liðnum 2 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Bótakröfur í máli þessu eru gerðar af starfsmönnum Bónuss og BYKÓ sem ekki hafa málflutningsumboð. Ber að vísa þeim frá dómi.

Dæma ber ákærða til þess að greiða verjanda sínum, S-kk-þgf K-kk-þgf K-kk-þgf hdl. 120.000 krónur í málsvarnarlaun að meðtöldum virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærða, A-kvk-nf G-kvk-nf, sæti fangelsi í 8 mánuði. Framkvæmd refsingarinnar er frestað og fellur hún niður að liðnum 2 árum frá dómsuppsögu, haldi ákærða almennt skilorð.

Ákærða greiði verjanda sínum S-kk-þgf K-kk-þgf K-kk-þgf hdl. 120.000 krónur í málsvarnarlaun.

P-kk-nf G-kk-nf.